
 Fotografijos konkurso 
„AKMENĖLIS TURI ŠALTĄ ŠIRDĮ...“ 
NUOSTATAI 

I. BENDROJI DALIS 
1. Fotografijos konkurso „Akmenėlis turi šaltą širdį...“ (toliau – Konkursas) nuostatai (toliau – Nuostatai) reglamentuoja Konkurso tikslus, jo organizavimo tvarką, dalyvavimo Konkurse sąlygas, pateiktų nuotraukų vertinimą. 
2. Konkurso organizatorius – Skuodo rajono savivaldybės R. Granausko viešoji biblioteka (toliau – Biblioteka). 
3. Konkurso tikslai: paminėti Vaclovo Into metus, skirtus jo gimimo 100-mečiui; akcentuoti Skuodo rajoną kaip akmenų kraštą, kuriame ne tik įsikūręs Vaclovo Into akmenų muziejus, bet ir gyva tradicija puošti sodybas akmenimis; skatinti mėgstančiųjų fotografuoti pastabumą bei kūrybiškumą.
4. Konkurso pradžia – 2025 m. birželio 1 d., pabaiga – 2025 m. spalio 1 d. 
5. Iš Konkursui pateiktų nuotraukų bus sukurtas filmukas, kuris bus patalpintas interneto socialinio tinklo „Facebook“ Skuodo rajono savivaldybės R. Granausko viešosios bibliotekos  paskyroje. 
6. Informacija apie Konkursą ir Konkurso nuostatus skelbiama Skuodo rajono savivaldybės R. Granausko viešosios bibliotekos interneto svetainėje www.svb.lt bei socialinio tinklo „Facebook“ šios įstaigos paskyroje. 
II. KONKURSO ORGANIZAVIMO TVARKA 
1. Konkurse gali dalyvauti bet kokio amžiaus Lietuvos ir užsienio gyventojai. 
[bookmark: _GoBack]2. Konkursui pateiktos nuotraukos turi atitikti jo pavadinimo „Akmenėlis turi šaltą širdį...“ temą, t. y. nuotraukose turi būti užfiksuoti išskirtiniai – savo forma įdomūs –natūralūs, jokiomis technologijomis neapdirbti akmenys ar be žmogaus rankos atsiradusios – natūralios – jų kompozicijos. 
III. KONKURSO ORGANIZAVIMAS 
1. Konkursui galima pateikti tik savo arba asmenų davusių sutikimą dalyvauti konkurse darytas nuotraukas. 
2. Konkursui siunčiamos skaitmeninės nuotraukos privalo atitikti šiuos reikalavimus: 
• JPG formatas; 
• spalvotos arba nespalvotos; 
• sukurtos nenaudojant montažo ir kitų panašių priemonių. 
Nuotraukos, neatitinkančios šių reikalavimų, vertinamos nebus. 
3. Nuotraukas reikia siųsti elektroniniu paštu dalia.zabitiene@svb.lt nuo 2025 m. birželio 1 d. iki 2025 m. spalio 1 d. 
4. Siunčiant nuotraukas nurodoma: autoriaus vardas ir pavardė, amžius, vietovė, kur gyvena, el. p. adresas, tel. nr.
5. Vienas autorius Konkursui gali pateikti ne daugiau kaip 3 nuotraukas. 
6. Nuotraukos autorius pagal galiojančius teisės aktus atsako už autorinių teisių pažeidimus. Pateikdamas nuotrauką Konkursui, patvirtina, kad yra jos autorius. 
7. Visos Konkursui pateiktos nuotraukos jo rengėjo gali būti publikuojamos Skuodo rajono savivaldybės R. Granausko viešosios bibliotekos interneto svetainėje www.svb.lt ar /ir interneto socialinio tinklo „Facebook“ paskyroje. 
IV. VERTINIMAS, NUGALĖTOJŲ APDOVANOJIMAS 
1. Konkursui pateiktas nuotraukas vertins Bibliotekos sudaryta vertinimo komisija (toliau – Komisija). 
2. Pagrindiniai nuotraukų vertinimo kriterijai:
• konkurso temos atitikimas;
• meniškumas. 
3. Konkurso dalyviai bus vertinami dviejose amžiaus grupėse: 
• iki 18 metų;
• nuo 18 metų.
4. Kiekvienoje amžiaus grupėje bus išrinkta po tris Konkurso nugalėtojus.
5. Konkurso laimėtojai bus apdovanojami diplomais ir dovanomis. 
6. Komisija pasilieka teisę už tam tikrus kriterijus skirti papildomus apdovanojimus. 
7. Konkurso dalyvių pagerbimo bei nugalėtojų apdovanojimo renginys planuojamas 2025 m. lapkričio 7 d. 
V. BAIGIAMOSIOS NUOSTATOS 
1. Organizatorius turi teisę atsiųstas nuotraukas be atskiro autoriaus sutikimo (nurodant autorystę) naudoti nekomerciniais tikslais. 
2. Dalyvavimas šiame Konkurse reiškia autorių sutikimą su nuostatų sąlygomis.

